da sv de fr ro de en da da da da da fr fr da da en af ro en en en en en da de da da en da da da da zh da da da fr da da da da da da da da da da da da es es tr es da da de da da da da fr fr da da da da da en en de es da da da en da da en de da en en nb de da da da en en en en de da da da da en pl da da da da da es da pl da da de da da da da fi de da et da da da it fr en da da da sv da de de de da da de da de fi sv en en da tr es nn ro en sv ar en en da da da it en en da da fr fr da da en af ro da da da da da da af ro nb da fr it ro da da fi da de da da pl da da da da sv hu fr ro
det skal du ikke gøre, når du søger job … | Randstad Danmark
register as a new user
Bemærk: Vores system angiver, at Javascript er deaktiveret eller ikke understøttet af din browser. For at opnå den fulde funktionalitet af dette websted, skal javascript være aktiveret. Vær venlig at ændre dine browserindstillinger.
Din ansøgning og dit CV er dit mulige adgangskort til jobsamtalen, og set i det lys er det væsentligt, at du tænker dig godt om i udarbejdelsen heraf. Selvom der er mangel på arbejdskraft, er du som udgangspunkt alt andet lige i konkurrence med andre kandidater, der ønsker jobbet, og det er således væsentligt, at du tænker dig en ekstra gang om, før du afsender dine dokumenter, råder rekrutteringskonsulent Eskil Jännes Larsen.
"Som rekrutteringskonsulent modtager og gennemlæser man naturligvis rigtig mange ansøgninger, og nogle gange kan det godt overraske mig, hvorfor man skriver, som man gør, og hvorfor man måske ikke lige har fået en ven eller bekendt til at løbe ansøgningen igennem. Generelt vil jeg mene, at der er flere faktorer, som man helt skal navigere uden om, hvis man skal komme i betragtning til en kommende jobsamtale," siger Eskil Jännes Larsen. Han giver her nogle bud på, hvad man skal undgå, hvis man gerne vil videre til jobsamtale.
Undlad at bruge en gammel skabelon
Jeg oplever nogle gange, at ansøgning og CV oser væk af genbrug. Det kan man for eksempel se, hvis kandidaten har søgt et tilsvarende job hos konkurrenten og har glemt at skifte konkurrentens navn inde i teksten ud med virksomheden, han eller hun søger job i. Eller at det er en gammel version, der hives op af skuffen. Når et CV og en ansøgning afleveres skal det være opdateret til frem til den dag, hvor det sendes afsted.
Det kan ikke siges for tit, at når du skriver en ansøgning og udarbejder dit CV, så få nogen til at læse det igennem for stavefejl og grammatik. Det er naturligvis individuelt, hvor meget modtageren vægter dette punkt, men iøjnefaldende stavefejl trækker i hvert fald ikke i den rigtige retning.
”Jeg er god til at holde mange bolde i luften”, eller ”Jeg ser udfordringer frem for begrænsninger” er to eksempler på floskler, som går igen i rigtig mange jobansøgninger. Bruger du floskler, kan det hurtigt komme til at lyde klicheagtigt.
Nogle gange møder man formuleringer, som sikkert er sendt i den bedste hensigt, men når de lander på modtagers bord, bliver de misforstået. Jeg er for eksempel stødt på ansøgere, der under ”Civilstatus” har brugt formuleringen: ”Gift med to børn”, eller ”Jeg er pt bosiddende hjemme hos mig selv”.
Lad være med at udstille dig selv på en mindre heldig måde
Det sker, at man støder på formuleringer, hvor man tænker: Hvorfor skriver vedkommende dette – vil han i virkeligheden helst undgå at få jobbet? Eksempelvis har jeg oplevet, at en ansøger under ”Fritidsaktiviteter” skrev ”hash og playstation” eller ”drikker kun i weekenden”.
Husk alle år skal med på cv’et
Du må ikke bare udelade et par år, fordi det måske ikke ser så godt ud, det du har lavet eller ikke lavet der. Har du eksempelvis været ude af arbejdsmarkedet på grund af sygdom, er det ikke nødvendigvis noget der diskvalificerer dig. Skriver du derimod ikke noget, tænker modtager måske, at du forsøger at skjule noget, og om der er flere ting, som du ikke har skrevet, som kunne være nyttige at vide.
Påtag dig ikke en anden rolle
Er du over 50 år gammel? Så vær stolt af det og den erfaring du har opnået. Lad være med at prøve at skrive i et ”ungdommeligt sprog,” hvis ikke det kommer naturligt til dig. Jeg har også set eksempler på, at folk bruger sms-forkortelser i ansøgningen, nok fordi de mener, at det virker ungt og dynamisk - men det er ikke altid sådan, modtageren opfatter den slags.
Brug synonymordbogen i begrænset omfang
Synonymordbogen kan være et godt værktøj - men brug den med måde. Hvis du skriver en god ansøgning, så vil det ikke være nødvendigt at trække alle de anvendte ord gennem synonymordbogen for at øge lixtallet eller for at få flere fremmedord med.
Tænk i kvalitet frem for kvantitet. Nogle gange oplever jeg, at kandidater skriver en masse for at fylde på, men det er sjældent hensigtsmæssigt. Det er klart at foretrække, hvis du kan skrive kort og præcist og afgrænse dig til, hvad der har relevans for modtageren. Søger du eksempelvis et job som systemudvikler, så behøver du ikke skrive, at du har været avisbud i fire år, eller hvornår du afsluttede folkeskolen.
ingen søger job i december – og derfor skal du gøre det!
sådan ville rekrutteringschefen selv angribe sin jobsøgningsproces
de bedste råd til en effektiv jobsøgning
sådan søger du job – når du allerede har et!
HR, trends og tendenser
hvorfor arbejde hos randstad?
bliv en del af business support
få vikarjob i København
få vikarjob i Aarhus
få vikarjob i Aalborg
få vikarjob i Kolding
ledige stillinger i København
ledige stillinger i Aarhus
ledige stillinger i Aalborg
ledige stillinger i Kolding
genvejen til et job
ledige stillinger i Danmark
Randstad A/S har sit hovedkontor i København og er registreret i Danmark med CVR. nr. 25 05 05 41.
Vores adresse er: Vester Farimagsgade 7, 2. sal, 1606 København V, Danmark.
RANDSTAD, HUMAN FORWARD OG SHAPING TE WORLD OF WORK er registrerede varemærker af Randstad N.V.
© Randstad N.V. 2019
Development and Hosting by Bit Agency
søg på denne side
bliv vores kollega toggle
hvorfor arbejde hos randstad?
mission, værdier og kultur
HR, trends og tendenser toggle